ใช้วิธีการทำเอง ใช้อุปกรณ์ที่หาซื้อได้ตามร้านค้า
คุณอาจลองหนึ่งในวิธีการทำเองที่ง่ายที่สุดก่อนจะไปพึ่งพาครีมที่หาซื้อตามร้าน โดยเฉพาะถ้าเรื่องเงินเป็นเรื่องใหญ่ การล้างหน้าเป็นวิธีทำความสะอาดผิวที่ได้ผลชัดเจน ถ้าผิวมีคราบสกปรกและแบคทีเรีย น้ำร้อนจะช่วยเปิดรูขุมขน ทำให้ง่ายต่อการทำความสะอาดสิ่งเหล่านี้ การใช้ผ้าขนหนูเปียกน่าจะได้ผลดีที่สุด น้ำควรจะร้อนแต่ไม่ใช่ร้อนเสียจนเช็ดหน้าแล้วรู้สึกเจ็บ มีโอกาสเป็นไปได้อย่างยิ่งที่คุณจะมีทุกสิ่งที่ต้องการในการทำสารขัดผิวจากน้ำตาลนี้อยู่ที่บ้านแล้ว!  ก่อนอื่น ผสมน้ำตาลสองช้อนโต๊ะลงในน้ำ 2 ช้อนโต๊ะ เมื่อผสมกันได้ที่ ให้เติมน้ำตาลไปอีกหนึ่งช้อนโต๊ะและคนอีกที รินน้ำที่มีอยู่เกินออกจากสารละลายน้ำตาลนี้ หลังจากนั้นนำน้ำนี้มาล้างหน้า และถูส่วนผสมบนแก้มแต่ละข้างในลักษณะการถูวนเป็นวงข้างละหนึ่งนาที ถ้าคุณเป็นพวกชอบทำโน่นทำนี่เอง จะลองทำโทนเนอร์จากมะนาวเลม่อนดูก็ได้ ใช้น้ำเลม่อนประมาณสิบหยดลงที่มือหลังจากล้างหน้าเสร็จ   ถูหยดน้ำมะนาวนั้นเข้าที่ใบหน้า และเช็ดออกหลังจากสองสามวินาที นี่อาจจะไปชะอนุภาคฝุ่นที่คลีนเซอร์อาจพลาดไป ให้แน่ใจว่าไม่ให้น้ำมะนาวเลม่อนนี้เข้าตา มันจะทำให้ระคายเคืองถ้าไม่ระมัดระวัง จะเปลี่ยนจากน้ำเลม่อนเป็นน้ำส้มสายชูแอปเปิลไซเดอร์ก็ได้ นี่จะเป็นการปิดท้ายกระบวนการทำความสะอาดผิวหน้าของคุณ มันจะปิดรูขุมขนและไม่ให้ฝุ่นหรือแบคทีเรียแทรกเข้าไป จึงทำให้ผิวสะอาด คิดถึงขั้นตอนนี้ว่าเป็นเสมือนการปิดถุงสุญญากาศ หลังจากเปิดผิวและทำความสะอาดสิ่งปฏิกูลแล้ว คุณก็ต้องปิดผิวเพื่อที่สภาพผิวที่ดีขึ้นมานั้นจะได้ไม่สูญเปล่า  ถ้าหาน้ำแข็งก้อนไม่ได้ ลองใช้น้ำเย็นล้างหน้าดู ถึงแม้จะไม่ได้ผลเท่าวิธีการข้างต้นก็ตาม โดยการทำสองครั้งในหนึ่งวันนี้ คุณจะเพิ่มจำนวนความก้าวหน้าของการมีสภาพผิวที่สะอาดขึ้นเป็นสองเท่า มากกว่าการทำแค่เฉพาะในตอนเช้าอย่างเดียว ให้แน่ใจว่าผิวคุณสะอาดดีก่อนเข้านอนนั้นมีความสำคัญพอๆ กับในตอนเช้า หลังจากสิ้นสุดเวลาหนึ่งสัปดาห์ ถึงแม้ผิวคุณอาจไม่สะอาดหมดจดจากหน้ามือเป็นหลังมือ คุณก็ยังน่าจะมองเห็นพัฒนาการในความกระจ่างใสของผิวอย่างชัดเจน ถึงแม้คุณจะไม่จำเป็นต้องทำขั้นตอนเหล่านี้ซ้ำบ่อยๆ เหมือนเคยเพราะผิวเริ่มดูดีขึ้นแล้ว แต่ก็อาจเกิดมีสิวผุดขึ้นแบบไม่คาดคิดได้ จึงแนะนำให้คุณใช้เวลาทำขั้นตอนเหล่านี้ซ้ำอย่างน้อยสัปดาห์ละครั้งเป็นการคงสภาพผิว ถึงแม้คุณจะอยากทำมันต่อเนื่องจนเป็นกิจวัตรเพื่อความปลอดภัยไว้ก่อน ถ้าคุณกำลังมองหาวิธีที่ได้ผลที่สุดในการทำให้ผิวสะอาดได้ไวทันใจ ทางที่ดีควรมองหาของที่หาซื้อได้ตามร้านค้าทั่วไปก่อน ถึงแม้ใจคุณจะนึกอยากทุ่มสุดตัวไปกับของที่ราคาแพงที่สุด มันก็ไม่ได้มีข้อพิสูจน์เลยว่าจะดีเลิศกว่ายี่ห้อที่ราคาม่แพงนัก สำหรับเป้าหมายรายสัปดาห์นั้น คุณจะต้องการ:  คลีนเซอร์ที่เหมาะสม ผลิตภัณฑ์ขัดผิวที่มีส่วนผสมทางเคมี สารสมานผิวหรือโทนเนอร์แบบปราศจากแอลกอฮอล์ (ขึ้นอยู่กับสภาพผิวของคุณ) คลีนเซอร์ที่ดีจะขจัดแบคทีเรียที่เข้าสู่ผิว ถึงแม้ว่าวันขีดเส้นตายที่ใกล้เข้ามาจะทำให้คุณต้องบ่ายหน้าไปหาหมอผิวหนังเพื่อใช้คลีนเซอร์แบบทันสมัยที่สุด แต่การใช้คลีนเซอร์ที่วางขายทั่วไปตามท้องตลาดก็อาจได้ผลเหมือนกันบีบคลีนเซอร์ออกมาที่มือเล็กน้อย แล้วถูทั่วทั้งใบหน้าราวหนึ่งนาที ใช้การถูวนเป็นวงเล็กๆ ให้มันกระจายไปทั่วจะทำให้มั่นใจได้ว่าคลีนเซอร์ได้กระจายไปเท่าเทียมกัน ล้างหน้าด้วยน้ำอุ่นหลังจากนั้น ถ้าคุณไม่มีคลีนเซอร์อยู่ใกล้มือ สบู่แบบแอนตี้แบคทีเรียก็เพียงพอจะเป็นอีกทางเลือกได้ ในขณะที่คลีนเซอร์มักจะขจัดแบคทีเรียที่ติดอยู่บนผิว จุดประสงค์ของการขัดผิวคือการถูเอาอนุภาคเซลล์ผิวที่ตายไปแล้วออกไป ทำให้ใบหน้าของคุณเนีบยนุ่มมากขึ้นกว่าก่อน ขั้นตอนนี้ควรทำหลังจากที่ใช้คลีนเซอร์แล้ว พอทำเช่นนี้เซลล์ที่คุณต้องการจะขัดออกไปนั้นจะอ่อนตัวลง คุณสามารถทำได้หลายวิธี:  การหาอุปกรณ์ขัดผิวอย่างฟองน้ำหรือซังบวบเป็นกลเม็ดที่ได้ผลสำหรับการได้ทำเป็นกิจวัตรระหว่างอาบน้ำ ใช้มันนวดผิวหน้าหลังจากที่รูขุมขนบนใบหน้าเปิด นี่เป็นวิธีการที่ชวนถูกใจเป็นอย่างยิ่ง เพราะหลังจากนั้นใบหน้าคุณจะรู้สึกนุ่มเนียนขึ้นอย่างรู้สึกได้ สารขัดผิวที่เป็นเคมีจะมีส่วนประกอบของอัลฟ่าและเบต้าไฮดร็อกซี่เอซิด ส่วนใหญ่จะถูกใช้โดยแพทย์ผิวหนังเนื่องจากมันถูกผลิตมาเพื่อส่งผลต่อผิวหนังในระดับชั้นที่ลึกกว่าซังบวบจะเข้าถึง ถูใบหน้าคุณเป็นวงเล็กๆ สักสองสามนาทีก็น่าจะเพียงพอต่อการที่สารขัดผิวจะออกฤทธิ์ ถึงแม้มันจะถูกอ้างว่ามีสารเคมีเป็นส่วนประกอบ แต่สารขัดผิวแบบนี้ก็มักจะทำจากส่วนประกอบจากธรรมชาติเช่นน้ำตาล อย่างไรก็ตาม ถึงแม้คุณจะพบว่าสารขัดผิวเคมีจะได้ผลเร็วกว่าส่วนผสมแบบทำเอง มันก็มีความเสี่ยงที่จะสร้างความระคายเคืองแก่ผิวที่แพ้ง่าย และมักจะมีราคาแพงที่สุดจากทั้งสามแนวที่บอกไว้ในบทความนี้ ถึงอย่างนั้นก็เถอะ สารขัดผิวเคมีควรจะอย่างน้อยก็ทำให้ผิวผุดผ่องได้หลังการใช้เพียงครั้งเดียว และถ้าคุณกำลังมองหาหนทางแก้ไขปัญหาผิวอย่างเร่งด่วน ทางเลือกนี้น่าจะได้ผล โทนเนอร์นั้นใช้เพื่อทำความสะอาดผิวเพิ่มขึ้นและลดการมองเห็นรูขุมขนให้น้อยที่สุด โทนเนอร์ที่ดีจะช่วยฟื้นฟูความสมดุลของการเป็นกรดและด่างตามธรรมชาติของผิว และควรจะใช้หลังจากได้ใช้คลีนเซอร์กับสารขัดผิวไปแล้ว โทนเนอร์อาจใช้ทาเบาๆ โดยการใช้ค็อตตอนบัด และก็เหมือนขั้นตอนก่อนหน้าที่คุณสามารถเลือกใช้โทนเนอร์ได้หลายทาง:  หากคุณมีผิวมัน ใช้โทนเนอร์แบบที่มีสารตึงผิวจะช่วยกำจัดความมันส่วนเกิน ทำให้ผิวสะอาดได้นาน สารตึงผิวมักมีแอลกอฮอล์กับกรดซาลิไซลิกเป็นหนึ่งในส่วนผสม และหาซื้อได้ตามซูเปอร์มาร์เก็ตหรือร้านขายยาทั่วไป ในทางตรงข้าม โทนเนอร์แบบปราศจากแอลกอฮอล์นั้นก็มีขายสำหรับคนที่มีผิวแห้ง การใช้สารตึงผิวจะเสี่ยงต่อการทำให้ผิวแห้งเกินไปหากคุณขาดน้ำมันในผิวตามธรรมชาติอยู่แล้ว ถ้าคุณไม่แน่ใจว่าโทนเนอร์แบบไหนจะเหมาะกับคุณ การไปพบแพทย์ผิวหนังอาจช่วยได้ ถ้าคุณต้องการให้ผิวดูสะอาดขึ้นอย่างมองเห็นได้ภายในหนึ่งสัปดาห์ ให้ทำตามขั้นตอนการทำความสะอาดสองครั้งทุกวัน ครั้งแรกในตอนเช้า และครั้งที่สองก่อนเข้านอน ไม่เพียงแต่มันจะเท่ากับการเพิ่มจำนวนการทำความสะอาดในสัปดาห์นั้นเป็นสองเท่ากลายๆ มันยังช่วยรักษาความก้าวหน้าของสภาพผิวไม่ให้หายไปในระหว่างตอนนอนด้วย  รักษาใบหน้าให้สะอาดและชุ่มชื้นตลอดทั้งวัน นี่หมายถึงอย่าเอามือไปสัมผัสใบหน้า การแตะใบหน้าจะทำให้น้ำมันและแบคทีเรียสามารถถ่ายเทไปสู่ใบหน้า มีผลทำให้อาจเกิดสิวหรือสิวอักเสบใหม่ขึ้นมาได้ ถ้าอากาศข้างนอกร้อน ให้แน่ใจว่าได้ทาครีมกันแดดที่มีค่า SPF อย่างน้อย 15
ล้างหน้าด้วยน้ำร้อนทุกเช้า. ทำสารขัดผิวจากน้ำตาล. ทำและใช้โทนเนอร์จากเลม่อน. ปิดท้ายการทำความสะอาดในการถูก้อนน้ำแข็งให้ทั่วหน้า. ทำขั้นตอนข้างต้นนี้ซ้ำวันละสองครั้งเป็นเวลาหนึ่งสัปดาห์. ใส่ใจผิวในระยะยาว. ซื้อสิ่งที่ต้องการ. ใช้คลีนเซอร์. ขัดผิว. ใช้โทนเนอร์กระชับผิว. ทำขั้นตอนการทำความสะอาดผิวนี้ซ้ำวันละสองครั้งเป็นเวลาหนึ่งสัปดาห์.
https://www.wikihow.com/Get-Clear-Skin-in-1-Week https://www.wikihow.com/Get-Clear-Skin-in-1-Week
Taking the DIY Approach Using Store Bought Materials